**Farské oznamy**

**Piata pôstna nedeľa - C (3. 4. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. omša s príhovorom pre deti | 18.00 |
| Štvrtok |  | 7.00 |
| Piatok |  | 7.00 |
| Sobota |  | 17.00 Oblazov |
| Nedeľa | Kvetná nedeľa | 8.00 a 10.30 |

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. a pozývam vás využiť vašu cestu na cintorín i na pozdravenie a poklonenie sa Pánu Ježišovi Kristovi.

Spoločná sv. spoveď v našej farnosti bude v sobotu 9.4. o 8.30 do 10.00hod. a v Oblazove o 16.30 do 17.00hod. a po nej bude nasledovať sv. omša. Chcem vás povzbudiť ku sv. spovedi a stretnutiu sa s Ježišovým milosrdenstvo. Odporúčam nechať si na prípravu na sv. spoveď čas a pomôcť si i s nejakým spytovaním svedomia napr. s tým, ktoré je v modlitebnej knižke a robiť to aspoň raz do roka, aby sme mali trošku širší pohľad na náboženský život.

Adoráciu v tomto týždni budeme mať v stredu po sv. omši.

Prosím, keby sa do sakristie nahlásili ľudia, ktorí majú záujem pravidelne čítať na sv. omši a teraz i cez veľkonočné sviatky. Bol by som rád, keby sme sa neskôr stretli.

Dnes po svätej omši máme prvonedeľnú zbierku pre potreby našej farnosti.

Vyšlo nové číslo časopisu Naša žilinská diecéza. Môžete si ho za jedno euro kúpiť.

Cirkevná základná škola Romualda Zaymusa v Žiline pozýva záujemcov o kvalitné vzdelávanie v duchu kresťanských hodnôt na Zápis do 1.ročníka v dňoch 7., 8., 28. a 29.4.2022. Kresťanské hodnoty, dobroprajná atmosféra, inšpirujúci učitelia, moderné vybavenie a dostupnosť v centre mesta vytvárajú pre žiakov podnetné a bezpečné prostredie pre ich rast.Viac informácií na webe: ZAYMUSKA.SK

Cirkevná základná škola Kráľovnej pokoja so sídlom Na Závaží 2 v Žiline srdečne pozýva rodičov s deťmi predškolákov na zápis do 1. ročníka, ktorý sa bude konať v dňoch 5. a 6. apríla v priestoroch školy v čase od 15.00 do 17.30 hod. Bližšie informácie nájdete na web stránke www.sskp.sk.

Diecézna charita Žilina ponúka materiálnu, potravinovú, resp. inú pomoc pre ľudí, ktorí poskytli ubytovanie pre utečencov. Zároveň prosí, či by niekto nemal možnosť prenajať alebo darovať skladový priestor pre charitu v Žiline. Ideálne 200-300m2.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, výzdobu kostola a na budúci týždeň prosím o upratovanie skupinu č. 5.